gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5601, del 18-09-2007 (2007/10140)

Notificació a Marta Eugenia Mendoza i un altre de la sentència dictada en les actuacions del juí verbal 117/2007.
-----------------------------------------------------------------------------------------------------------------

### Dades del document

Número de DOGV
:   5601

Data del DOGV
:   18-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10363


Data del document
:   13-07-2007

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Notificació a Marta Eugenia Mendoza i un altre de la sentència dictada en les actuacions del juí verbal 117/2007. [2007/10291]  
Procediment: juí verbal 117/2007.  
Demandant: Elena Martínez Berges.  
Procurador: Alapont Beteta, Juan Miguel.   
Demandats: Marta Eugenia Mendoza i Alejandro Garcés Echevarri.  
Jorge Granel Rodríguez, secretari judicial del Jutjat de Primera Instància número 18 dels de València, fa saber:  
Que en el juí a què es fa referència al marge, s'ha dictat la resolució el text literal d'encapçalament i decisió de la qual és el següent:  
«Sentència número 171/2007.  
València, 11 de juliol de 2007  
José Antonio Mora Alarcón, magistrat jutge del Jutjat de Primera Instància d'esta ciutat, ha vist les presents actuacions de juí declaratiu verbal civil registrades amb el número 117/07, on són part Elena Martínez Berges, representada pel procurador Juan Miguel Alapont Beteta, com a demandant, i com demandada Marta Eugenia Mendoza i Alejandro Garcés Echevarri.  
Vistos els preceptes legals citats i la resta d'aplicació al cas.  
Decisió  
Que estimant la demanda formulada per Elena Martínez Berges, contra Marta Eugenia Mendoza i Alejandro Garcés Echevarri, condemne els dits demandats a pagar a l'actora la suma de 917 euros que és el que li deuen, més interessos legals d'esta des de la interpel·lació judicial, i impose expressament les costes del present procediment a la part demandada.  
Contra la present resolució pot interposar-se recurs d'apel·lació en el termini de cinc dies davant de l'Audiència Provincial de conformitat amb el que disposen els articles 457 i següents de la Llei d'Enjudiciament Civil 1/2000.  
Esta és la meua sentència, que pronuncie, mane i firme.»  
Publicació. La sentència que precedix ha sigut llegida i publicada pel magistrat jutge que la subscriu en audiència pública que celebra el mateix dia de la seua data. En done fe.  
En atenció al desconeixement de l'actual domicili o residència de la part demandada, Marta Eugenia Mendoza i Alejandro Garcés Echevarri, de conformitat amb el que disposen els articles 156.4 i 164 de la Llei 1/2000, de la Llei d'Enjudiciament Civil, s'ha acordat la fixació d'este edicte en el tauler d'anuncis d'este Jutjat i la seua publicació en el Diari Oficial de la Comunitat Valenciana, a fi que valga de notificació al citat demandat.  
València, 13 de juliol de 2007.- El secretari judicial: Jorge Granel Rodríguez.
Diari Oficial de la Generalitat Valenciana


Sumari del DOGV 5632, del 05-11-2007 (2007/13307)

RESOLUCIÓ de 22 d'octubre de 2007, de la Direcció General d'Administració Autonòmica de la Conselleria de Justícia i Administracions Públiques, per la que se cita els interessats en el procediment administratiu número 0206/2007 a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5632

Data del DOGV
:   05-11-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/13415


Data del document
:   22-10-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * recurs administratiu
    * concurs administratiu

RESOLUCIÓ de 22 d'octubre de 2007, de la Direcció General d'Administració Autonòmica de la Conselleria de Justícia i Administracions Públiques, per la que se cita els interessats en el procediment administratiu número 0206/2007 a comparéixer en la via jurisdiccional. [2007/13815]  
El Jutjat Contenciós Administratiu núm. 7 de València, ha reclamat d'este Centre Directiu l'expedient referit al procediment següent:  
Recurs contenciós administratiu p. a. número 0206/2007.  
Recurrent: CCOO- PV  
Interessats:  
Pluralitat indeterminada de persones els drets o interessos legítims dels quals puguen quedar afectats per l'estimació de les pretensions del demandant.  
Descripció:  
Recurs contenciós administratiu interposat contra l'Orde de 16 d'octubre de 2006, de la conselleria de Justícia, Interior i Administracions Públiques, per la qual es convoquen les proves selectives d'accés al grup E, sector laboral, ajudant de manteniment, pel torn de discapacitats, convocatòria 137/04  
D'acord amb el que preveu l'art. 49 de la Llei Reguladora de la Jurisdicció Contenciosa Administrativa, s'acorda remetre al jutjat l'expedient administratiu de referència i citar els interessats en el procediment descrit, a fi que ?degudament representats en la forma establida en els arts. 23,2 i 23,3 de la Llei Jurisdiccional- puguen comparéixer en esta via en el termini de nou dies, si ho estimen convenient, mitjançant un escrit dirigit a l'òrgan jurisdiccional citat. Es fa constar, no obstant això, que la Generalitat, representada pels lletrats de l'Advocacia General, compareix en este recurs en defensa del manteniment de l'acte recorregut.  
València, 22 d'octubre de 2007.- El director general d'Administració Autonòmica: Pedro Javier García Ribot.
Diari Oficial de la Generalitat Valenciana


Sumari del DOGV 5538, del 20-06-2007 (2007/7897)

Informació pública del programa d'actuació integrada de la unitat d'execució número 27 del Pla General d'Ordenació Urbana d'Aldaia.
-----------------------------------------------------------------------------------------------------------------------------------

### Dades del document

Número de DOGV
:   5538

Data del DOGV
:   20-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7897


Data del document
:   12-06-2007

Organisme emissor
:   Promodern Erial, SL

Tipus de document
:   Informació Pública

Informació pública del programa d'actuació integrada de la unitat d'execució número 27 del Pla General d'Ordenació Urbana d'Aldaia. [2007/7897]  
D'acord amb allò que s'ha previst en l'article 134 de la Llei 16/2005, Urbanística Valenciana, i 292 i següents del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, la mercantil Promodern Erial, SL, amb domicili social a Catarroja (València), ronda Est, 1 bis, entresòl, i CIF B-96562350, ha protocol·litzat davant del notari d'Aldaia, Manuel González-Lliberós Casanova, els documents prevists en l'article 134 de la LUV, relatius a la unitat d'execució número 27 del Pla General d'Ordenació Urbana d'Aldaia, que comprén: l'alternativa tècnica comprensiva del pla de reforma interior modificatiu conforme al que establixen els articles 72 de la LUV i 163 i següents del ROGTU; estudi d'integració paisatgística conforme a allò que s'ha assenyalat en l'article 48.4 del Reglament del Paisatge de la Comunitat Valenciana, aprovat pel Decret 120/2006; estudi acústic conforme a l'article 25 de la Llei 7/2002, de Protecció contra la Contaminació Acústica; document de justificació de la integració territorial conforme a l'article 73 i 74 de la LUV i Projecte d'urbanització.  
Les bases particulars per a la selecció d'agent urbanitzador per gestió indirecta per a la unitat d'execució número 27 del Pla General d'Ordenació Urbana d'Aldaia, van ser aprovades pel Ple de l'ajuntament d'esta població en data 27 de febrer de 2007, i publicades en el Butlletí Oficial de la Província de València, número 76, del 30 de març de 2007.  
Els documents protocol·litzats en la notaria podran consultar-se en esta, en horari de 09.00 a 13.00 hores de dilluns a divendres, i es poden al·legar o presentar suggeriments, tant en la mateixa notaria com en el Registre General de l'Ajuntament d'Aldaia, en el termini d'un mes, a comptar de la publicació del corresponent anunci en el Diari Oficial de la Comunitat Valenciana.  
València, 12 de juny de 2007.- L'administrador únic de Promodern Erial, SL: Ricardo Hernández Sandemetrio.
Diari Oficial de la Generalitat Valenciana


Sumari del DOGV 5493, del 19-04-2007 (2007/4512)

RESOLUCIÓ de 2 d'abril de 2007, de la Conselleria de Cultura, Educació i Esport, per la qual es concedeixen ajudes a les associacions de tipògrafs de la Comunitat Valenciana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4512


Data del document
:   02-04-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * associació
    * suport econòmic
    * indústria del llibre
    * impremta
    * ajuda pública

Per Ordre de 14 de desembre de 2006, de la Conselleria de Cultura, Educació i Esport, (DOCV núm. 5428, de 15 de gener de 2007), es convocà la concessió d'ajudes a les associacions de tipògrafs de la Comunitat Valenciana.  
Finalitzat el termini de presentació de sol·licituds, acompanyades de la corresponent documentació, es constituí la Comissió prevista a la base quarta de l'esmentada convocatòria, la qual ha elevat la proposta corresponent.  
En virtut de les competències transferides a la Generalitat en matèria de cultura pel Reial Decret 3066/1983, de 13 d'octubre; segons l'article 76 de la Llei 5/1983, de 13 d'octubre, de Govern Valencià; i conforme a l'esmentada convocatòria,he resolt  
Concedir a l'associació de tipògrafs que se cita a continuació l'ajuda econòmica següent, en concepte de transferències corrents, que solament podran finançar les activitats que es detallen a continuació, i que constituïxen l'aportació econòmica de la Conselleria per a la realització d'estes activitats.  
Asociació de Tipògrafs de la Comunitat Valenciana. La Fundició  
Activitats previstes:  
Conferències magistrals: 5.000 euros  
Difusió tesis doctorals sobre tipografia: 5.000 euros  
Catàleg Tipògrafs del S. XX: 6.000 euros  
Cursos per a estudiants: 2.000 euros  
Aportació Conselleria: 18.000 euros  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'interposarà davant el conseller de Cultura, Educació i Esport, en el termini d'un mes comptador des de l'endemà de la seua publicació.  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació.  
València, 2 d'abril de 2007.- El director general del Llibre i Biblioteques: Vicente Luis Navarro de Luján.
Diari Oficial de la Generalitat Valenciana


Sumari del DOGV 5432, del 19-01-2007 (2006/14061)

Informació pública del projecte de decret del Pla Rector d'Ús i Gestió del Parc Natural del Montgó.
---------------------------------------------------------------------------------------------------

### Dades del document

Número de DOGV
:   5432

Data del DOGV
:   19-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2006/14388


Data del document
:   20-11-2006

Organisme emissor
:   Conselleria de Territori i Habitatge

Tipus de document
:   Informació Pública

La Conselleria de Territori i Habitatge ha elaborat el projecte del Pla Rector d'Ús i Gestió del Parc Natural del Montgó   
En compliment del que disposa l'article 41, de la Llei 11/1994, de 27 de desembre, de la Generalitat, d'Espais Protegits de la Comunitat Valenciana, s'exposa al públic el projecte de decret del Pla Rector d'Ús i gestió del Parc Natural del Montgó durant el termini d'un mes a comptar des de la data de publicació de l'anunci en el Diari Oficial de la Generalitat, a l'efecte que es puguen presentar les al·legacions oportunes sobre el contingut.  
L'expedient del projecte de decret del Pla Rector d'Ús i gestió del Parc Natural del Montgó podrà examinar-se, en horari de matí de 09.00 a 14.00 hores, de dilluns a divendres, en els llocs següents:   
- Centre d'Informació i Documentació Ambiental de la Comunitat Valenciana (CIDAM). Conselleria de Territori i Habitatge, carrer Francisco Cubells número 7, 46804 València.  
- Servei Territorial d'Alacant de la Conselleria de Territori i Habitatge. Carrer Churruca, 29, 03153 Alacant.  
- Ajuntament de Dénia, plaça de la Constitució, 2, 03665 Dénia  
- Ajuntament de Xàbia, plaça de L'Esglèsia, 4, 03369 Xàbia  
- Ajuntament de Ondara, plaça del Convent, 2, 03952 Ondara  
- Ajuntament de Pedreguer, carrer de l'Ajuntament, 7, 03350 Pedreguer  
- Ajuntament de Gata deGorgos, carrer Duquesa de Almodóvar, 3, 03525 Gata de Gorgos  
També estarà disponible el document íntegre del Pla Rector d'Ús i Gestió del Montgó en la pàgina web de la Conselleria de Territori i Habitatge. http://www.gva.es  
València, 29 de novembre de 2006.- La directora general d'Ordenació del Territori, p. s. (art. 7 Decret 137/2006), la secretària autonòmica: Cristina Serrano Mateo.
Diari Oficial de la Generalitat Valenciana


Sumari del DOGV 5537, del 19-06-2007 (2007/7869)

Informació pública de l'estudi de detall de les illes M-3, M-5 i M-6 i M-16 (pla parcial 2a fase del parc logístic) en el termini de Riba-roja de Túria.
--------------------------------------------------------------------------------------------------------------------------------------------------------

### Dades del document

Número de DOGV
:   5537

Data del DOGV
:   19-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7869


Data del document
:   24-05-2007

Organisme emissor
:   Ens Gestor de la Xarxa de Transport i de Ports de la Generalitat

Tipus de document
:   Informació Pública

Descriptors 

:   * Riba-roja de Túria
    * pla d'urbanisme
    * administració local

Informació pública de l'estudi de detall de les illes M-3, M-5 i M-6 i M-16 (pla parcial 2a fase del parc logístic) en el termini de Riba-roja de Túria. [2007/7869]  
Iniciada la tramitació per la Resolució de l'Alcaldia número 1316/07 de 7 de juny, de l'estudi de detall del parc logístic de Riba-roja de Túria, presentat pel director general de l'Ens Gestor de la Xarxa de Transport i de Ports de la Generalitat (GTP) en data 9 de maig de 2007, amb registre d'entrada número 7309 a l'efecte de la seua aprovació d'acord amb la Llei 16/2005, de 30 de desembre, Urbanística Valenciana, se sotmet a informació pública pel termini d'un mes, a comptar des de la publicació d'este anunci en el Diari Oficial de la Comunitat Valenciana, de conformitat amb l'article 90.2 en relació amb l'article 83.2.a) de la Llei 16/2005, de 30 de desembre, de la Generalitat, Urbanística Valenciana.  
L'estudi de detall té com a objecte optimitzar els espais destinats a l'edificació industrial i els reservats als accessos i a les platges de maniobres de les illes M-3, M-5, M-6 i M-16, síties en el terme de Riba-roja de Túria, segons consta en el pla parcial 2a fase del parc logístic, així com flexibilitzar l'oferta de superfície destinada a la diversa casuística dels operadors logístics.  
Durant el dit termini el projecte diligenciat de l'estudi de detall es trobarà depositat, per a la consulta pública, en l'Ajuntament, en el Departament d'Urbanisme en horari d'oficina.  
Així mateix, se suspén l'atorgament de llicències en aquelles àrees del territori objecte del projecte de planejament exposat al públic, les noves determinacions de les quals suposen modificar el règim urbanístic vigent, sense que siga necessari ni exigible que la dita resolució assenyale expressament les àrees afectades per la suspensió, encara que sí l'adopció de l'acord exprés d'imposar-la i el tipus de llicències afectades per la suspensió, i si és el cas les altres llicències que s'estime procedent. La suspensió s'extingirà amb l'aprovació definitiva de l'estudi de detall.  
Riba-roja de Túria, 12 de juny de 2007.- L'alcalde: Francisco Tarazona Zaragozá.
Diari Oficial de la Generalitat Valenciana


Sumari del DOGV 5653, del 04-12-2007 (2007/14720)

Informació pública de la modificació puntual número 7 del Pla General d'Ordenació Urbana de Llíria.
---------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14619


Data del document
:   22-11-2007

Organisme emissor
:   Ajuntament de Llíria

Tipus de document
:   Informació Pública

Descriptors 

:   * Llíria
    * administració local
    * pla d'urbanisme

Informació pública de la modificació puntual número 7 del Pla General d'Ordenació Urbana de Llíria. [2007/14258]  
Per acord del Ple municipal de 15 de novembre de 2007, s'aprova inicialment i se sotmet a informació pública, a efectes d'al·legacions, per termini d'un mes a comptar des de la publicació d'este anunci en el Diari Oficial de la Comunitat Valenciana, la modificació puntual número 7 del Pla General d'Ordenació Urbana de Llíria, relativa a la forma de computar l'edificabilitat de les pistes esportives en les zones verdes.  
Llíria, 22 de novembre de 2007.- La regidora delegada d'Urbanisme: Remedios Mazzolari Tortajada.
Diari Oficial de la Generalitat Valenciana


Sumari del DOGV 5603, del 20-09-2007 (2007/11670)

Correcció d'errades del concurs públic número 747/2007 "subministrament del principi actiu somatotropina (hormona de creixement)".
----------------------------------------------------------------------------------------------------------------------------------

### Dades del document

Número de DOGV
:   5603

Data del DOGV
:   20-09-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/11442


Data del document
:   12-09-2007

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * material mèdic-quirúrgic
    * contracte de subministraments
    * licitació

Correcció d'errades del concurs públic número 747/2007 "subministrament del principi actiu somatotropina (hormona de creixement)". [2007/11346]  
S'ha advertit una errada en la publicació de l'anunci del concurs públic número 747/2007 subministrament del principi actiu somatotropina (hormona de creixement), publicat en el Diari Oficial de la Comunitat Valenciana núm. 5.597, pàgina 35372, de 12 de setembre de 2007.  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal rectificar l'errada següent:  
Pàgina 35454, punt 4  
on diu:   
"Pressupost base de licitació  
Import total: tres milions tres-cents noranta-tres mil cinquanta euros i quaranta-dos cèntims (3.393.050,42 €)".  
hi ha de dir:   
"Pressupost base de licitació  
Import total: tres milions tres-cents noranta-tres mil vuitanta-dos euros i cinquanta-sis cèntims (3.393.082,56 €)".  
Esta correcció, únicament modifica este punt.   
València, 12 de setembre de 2007.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5442, del 02-02-2007 (2007/236)

Dipòsit dels estatuts de l'organització empresarial denominada Federación Valenciana de Autoescuelas (FEVAE).
-------------------------------------------------------------------------------------------------------------

### Dades del document

Número de DOGV
:   5442

Data del DOGV
:   02-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/236


Data del document
:   24-11-2006

Organisme emissor
:   Conselleria d'Economia, Hisenda i Ocupació

Tipus de document
:   Estatuts

Descriptors 

:   * reglament intern
    * ensenyament de la conducció
    * organització patronal

En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'organització empresarial denominada "Federación Valenciana de Autoescuelas (FEVAE)", l'àmbit territorial de la qual s'estén al conjunt de la Comunitat Valenciana i el professional comprén els professionals de la direcció les associacions d'autoescola o escoles de conducció.  
Consten com a firmants de l'acta de constitució els membres de les juntes directives de l'Asociación Valenciana de Autoescuelas (AVAE) i de l'Asociación Profesional de Escuelas Independientes (APEI), presidides, respectivament, per Eva Hernández Alberola i José Luís Mena Mira.  
València, 24 de novembre de 2006.- L'encarregada de l'Oficina de Dipòsit d'Estatuts d'Organitzacions Professionals: Mª Soledad Sánchez-Tarazaga Marcelino.